मांगीलाल बने शहीद छत्तरसिंह पंचम सिंह सेवा समिति अध्यक्ष
तसीमोंमें शहीद छत्तर सिंह पंचम सिंह सेवा समिति की ओर से अध्यक्ष पद हेतु मीटिंग का आयोजन फौजी पार्क तसीमों में किया गया। कार्यक्रम की अध्यक्षता सीयाराम शर्मा ने की। कार्यक्रम का उद्देश्य अध्यक्ष पद का चुनाव आगामी कार्यक्रमों की रूपरेखा तैयार करना था। सर्वसम्मति की सहमति से भावी अध्यक्ष पद पर मांगीलाल मित्तल को मनोनीत किया गया।
मांगीलाल ने कहा कि समिति के द्वारा प्रस्तावित कार्यक्रमों को मेहनत और ईमानदारी के साथ संपन्न कराया जायेगा और जल्द ही नेत्र जांच कैंप, दन्त जांच कैंप, कम्बल वितरण आदि कार्यक्रम आयोजित किए जाएंगे। कार्यक्रम को समिति सचिव वीरा ठाकुर ने संबोधित करते हुए कहा कि सामाजिक समितियों की आज के समय में महती आवश्यकता है। कार्यक्रम को समिति उपाध्यक्ष रामनरेश शर्मा, संस्थापक रामौतार फौजी, बलवीर सिंह, मुरारी लाल, विश्वनाथ तोमर, रामेश्वर दयाल आदि लोगों ने भी संबोधित किया। इस मौके पर समिति पूर्व अध्यक्ष मातादीन परमार, समिति मीडिया प्रभारी विवेक मित्तल, राजा भैया, दिनेश परमार, रामसेवक मित्तल, राजेंद्र मित्तल, पोचिया, गुड्डू, रामगोपाल, रोशनलाल, भगवान सिंह, हरिदेव, राहुल ठाकुर, राहुल शर्मा आदि सदस्य और अन्य ग्रामवासी मौजूद थे।
सैंपऊ. समिति अध्यक्ष पद मनोनीत होने के बाद मांगीलाल सदस्यों के साथ।
bho_Deva hin_Deva hin_Deva hin_Deva